בין הרפובליקה ההלנית לבין קהיליית דומיניקה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה דומיניקה לתמוך בהצעות היווניות ולהפך".
על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בדומיניקה ואין יוונים שמתגוררים במדינה עצמאית.
אזרחי יוון המבקשים לנסוע ולשהות בדומיניקה יכולים לעשות זאת בחופשיות וללא אשרה למשך תשעים ימים. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה.
יחסי איי בהאמה–יוון
יחסי איי בהאמה–יוון הם היחסים הדיפלומטיים הרשמיים שבין קהיליית איי בהאמה לבין הרפובליקה ההלנית.
סקירה כללית.
בין הרפובליקה ההלנית לבין קהיליית איי בהאמה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה איי בהאמה לתמוך בהצעות היווניות ולהפך".
בקהיליית איי בהאמה נמצאת קהילה יוונית קטנה ובבעלותה מסעדה יוונית באזור מפרץ נסאו. האי מהווה מקום תיירותי יוקרתי אותו פוקדים מבקרים יוונים באופן יומיומי.
אזרחי יוון המבקשים לנסוע ולשהות באיי בהאמה יכולים לעשות זאת בחופשיות וללא אשרה. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה.
רוני נדלר
רוני נדלר (נולדה ב-8 ביוני 1990) היא זמרת, כוכבת ילדים, שחקנית ומדבבת ישראלית.
ביוגרפיה.
נדלר נולדה לבני נדלר וגדלה בגבעתיים, שם למדה בתיכון קלעי. נדלר התחילה את הקריירה שלה בתור ילדת פסטיגל בפסטיגלים של השנים 1998 ו-1999, ובמחזמר "בחדר של חני" עם חני נחמיאס. בשנת 2001 נדלר השתתפה בתוכנית האירוח של ערוץ 2 "יופי סופי", דיבבה בתוכנית "יואל החובל" ששודרה בערוץ הופ! והשתתפה בפרסומות לשניצל מחברת "מאמא עוף".
נדלר התפרסמה כשיחקה בתפקיד אור בסדרה "ארבעה בעקבות החג", ואת אוס בעונה השלישית בסדרה "הילדים מגבעת נפוליאון" ששודרו בערוץ הילדים.
נדלר דיבבה דמויות וביצעה שירי פתיחה בסדרות וסרטי אנימציה, בין הדמויות שהיא דיבבה נמצאות ליילה מהסדרה "מועדון ווינX", מדלן מהסדרה "מדלן", רובי גלום מהסדרה "רובי גלום" ופני לינג מהסדרה "פט שופ". נדלר גם השתתפה במחזות זמר, ביניהם "קטנטנות המחזמר", "מאמא מיה - כי אמא יש רק אחת", "נסיך האגדות", "הרפתקאות דורה והפיראטים" ו"היי סקול מיוזיקל".
בשירותה הצבאי נדלר הייתה זמרת בלהקת חיל האוויר ושחקנית בתיאטרון צה"ל, בנוסף היא השתתפה בתוכנית הבוקר של הופ! ילדות ישראלית "בוקר טוב ישראל". לאחר שירותה השתתפה במופע חנוכה "מותק של פסטיבל 3 - הרפתקה ביער הקסום" בשנת 2010 כדמות ראשית. בשנת 2013 נדלר השתתפה בסרט "רוק בקסבה" וביצעה את שיר הנושא שלו. באותה שנה נדלר השתתפה במחזה "שלושת המוסקטרים".
בשנת 2014 נדלר השתתפה בסדרה "גיבורי האור - הדור הבא" ולקחה חלק במחזמר חנוכה בעל אותו שם המבוסס עליה. שנה לאחר מכן נדלר השתתפה במחזמר ההמשך "גיבורי האור - משימה מהשקמה".
בשנת 2015 נדלר הוציאה DVD בשם "רוני והלהקה" שבוים על ידי קובי מחט. את כל שירי ולחני ה-DVD נדלר כתבה. לאחר הוצאת ה-DVD נדלר הופיעה ברחבי הארץ עם הצגה המבוססת עליו. בתור דמותה מה-DVD נדלר השתתפה במופע חנוכה "מותק של פסטיבל - יוצאים לדרך!". זו הייתה הופעתה השנייה של נדלר במופע בהפרש של 6 שנים מהופעת הבכורה שלה במופע.
בשנת 2016 נדלר שיחקה בסדרת רשת בכיכובה אותה כתבה בשם "רוני וחברים". בשנת 2017 נדלר כתבה סדרה נוספת בכיכובה בשם "התוכנית היומית של רוני וג'קי", על בסיס הסדרה יצא מופע. בשנת 2018 החלה להופיע במחזמר שמבוסס על הסרט "סאלח שבתי".
בשנת 2019 נדלר הופיעה יחד עם כוכבי סדרת האנימציה "מפרץ ההרפתקאות" בפסטיבל ניק סיטי, ברשת מלונות דן באילת ובאזורים נוספים ברחבי הארץ. באותה שנה נדלר דיבבה בסדרה "ריינבו ריינג'רס".
נדלר הוציאה מספר סינגלים, ביניהם הסינגל "את" שבקליפ שלו כיכבו דפנה דקל, חני נחמיאס, שיינה היידי, דין הפנר וריקי בן ארי.
בפברואר 2020 השתתפה ביחד עם שלוש משתתפות נוספות בתוכנית השידוכים "אהבה חדשה" בהנחיית לירון ויצמן, אשר עלתה באוקטובר באותה שנה בערוץ 13.
החל משנת 2021 היא מנחה פינה קבועה בתוכנית הבוקר "העולם הבוקר".
מתגוררת בגבעתיים.
קריליה סובייטוב סמרה (כדורגל חופים)
קריליה סובייטוב סמרה הוא מועדון כדורגל חופים מהעיר סמרה שהוקם ב-9 ביוני 2010 על בסיס מועדון "ספוטניק סמרה" והתמודד במסגרות כדורגל החופים הבכירות ברוסיה.
היסטוריה.
הטורניר הרשמי הראשון שבו השתתף המועדון היה ליגת עבר הוולגה בכדורגל חופים שנערכה ביוני 2010. באותה השנה קריליה סובייטוב הגיעה עד לגמר הטורניר. ביולי 2010 הקבוצה השתתפה בטורניר הגביע הלאומי בכדורגל חופים ואף זכתה בו במפתיע לאחר שגברה על קבוצת IBS סנקט פטרבורג בתוצאה 3–4 הדרמטית.
הישג השיא של המועדון במפעלים האירופיים הוא הגעה למקום השישי של גביע אירופה לאלופות בעונת 2020.
הסגל הנוכחי.
"סגל נכון לגביע אירופה לאלופות 2020"
מאמן: יבגני סוזואב.
לחשוב מהר, לחשוב לאט
לחשוב מהר, לחשוב לאט הוא ספר רב-מכר שיצא בשנת 2011 על ידי דניאל כהנמן חתן פרס נובל לכלכלה לשנת 2002. הספר זכה בשנת 2012 בפרס האקדמיה הלאומית לתקשורת על עבודת היצירה הטובה ביותר המסייעת לקהל הרחב להבין נושאים במדעי ההתנהגות, הנדסה ורפואה.
הספר מסכם את המחקר שערך כהנמן במשך עשרות שנים, לעיתים קרובות בשיתוף עם עמוס טברסקי. הספר מכסה את כל שלושת השלבים בקריירה שלו: ימיו הראשונים בעבודה על הטיות קוגניטיביות, עבודתו על תורת הערך ועבודתו המאוחרת יותר על אושר.
התזה המרכזית היא דיכוטומיה בין שני אופני מחשבה: "מערכת 1" היא מהירה, אינסטינקטיבית ורגשית; "מערכת 2" איטית יותר, מכוונת יותר והגיונית יותר. הספר תוחם הטיות קוגניטיביות הקשורות לכל סוג חשיבה, החל במחקר של כהנמן בנושא שנאת הפסד. החל מאפקט המסגור בבחירות ועד נטייתם של אנשים להחליף שאלה קשה בשאלה שקל לענות עליה, הספר מציג כמה עשורים של מחקר אקדמי שמציע שאנשים נותנים אמון רב מדי בשיפוט האנושי.
הספר חולק גם תובנות רבות מעבודתו של כהנמן במהלך שירותו בצבא ההגנה לישראל ועם המחלקות ומשתפי הפעולה השונים שתרמו לצמיחתו כהוגה דעות וכחוקר.
סיכום.
שתי מערכות.
בחלקו הראשון של הספר מתאר כהנמן שתי דרכים שונות בהן המוח יוצר מחשבות:
כהנמן מכסה מספר ניסויים שנועדו להבליט את ההבדלים בין שתי מערכות מחשבה אלה, ולהראות כיצד הן מגיעות לתוצאות שונות אפילו בהינתן אותם נתונים. מונחים ומושגים כוללים קוהרנטיות, תשומת לב, עצלנות, אסוציאציה, קפיצה למסקנות, WYSIATI (מה שאתה רואה זה כל מה שיש) וכיצד ניתן ליצור החלטות. הדיון במערכת 1 מול מערכת 2 צולל להנמקה או להיעדרה לקבלת החלטות אנושיות, עם השלכות גדולות על תחומים רבים כולל משפט ומחקר שוק.
היוריסטיות והטיות.
החלק השני מציע הסברים מדוע בני אדם מתקשים לחשוב באופן מחשבה סטטיסטי. זה מתחיל בתיעוד של מגוון מצבים שבהם אנחנו מגיעים להחלטות בינאריות או לא מצליחים לקשר במדויק הסתברויות סבירות לתוצאות. כהנמן מסביר את התופעה באמצעות תאוריית היוריסטיקה. כהנמן וטברסקי כיסו במקור נושא זה במאמר פורץ הדרך שלהם משנת 1974 שכותרתו "Judgment under Uncertainty: Heuristics and Biases".
כהנמן משתמש בהיוריסטיקה כדי לקבוע שחשיבה של מערכת 1 כרוכה בקישור מידע חדש לדפוסים קיימים, או מחשבות, במקום ליצור דפוסים חדשים לכל חוויה חדשה. לדוגמה, ילד שרק ראה צורות עם קצוות ישרים יחווה אוקטגון ולא משולש כשהוא צופה לראשונה במעגל. במטאפורה משפטית, שופט המוגבל לחשיבה היוריסטית יוכל רק לחשוב על מקרים היסטוריים דומים כאשר תוצג בפניו מחלוקת חדשה, במקום לראות את ההיבטים הייחודיים של אותו מקרה. בנוסף להצעת הסבר לבעיה הסטטיסטית, התאוריה מציעה גם הסבר להטיות אנושיות.
היוריסטיקת העיגון והתיקון.
היוריסטיקה זו משמשת לפתרון שאלות אומדן מספרי. שכשאדם מחפש לאמוד מספר כלשהו, כגון תאריך, עלות, זמן וכדומה, שאינו ידוע לו במדויק, הוא מסתמך פעמים רבות על מספר קיים, ה"עוגן", אשר נראה בעיניו כסביר. תשובתו של הנשאל תסתמך על עוגן זה, ותתוקן במקרה הצורך כלפי מעלה או כלפי מטה, אך תישאר קרובה במידה רבה לעוגן. "אפקט העיגון" מציין את הנטייה שלנו להיות מושפעים ממספרים לא רלוונטיים. מספרים גבוהים / נמוכים יותר הוצגו, ונבדקי הניסוי נתנו תגובות גבוהות / נמוכות יותר.
בניסוי מפורסם ביקשו מכלכלנים להעריך שיעורי ריבית. לקבוצת כלכלנים אחת נתנו עוגן באמצעות השאלה:"האם לדעתך שיעור הריבית יפחת מ-8%" ומיד אחר כך שאלו אותם לשיעור הריבית הצפוי לדעתם. לקבוצה שנייה הוצגה השאלה האחרונה, אחרי שנשאלו האם לדעתם ייפחת שיעור הריבית מ-14%. הכלכלנים שניתן להם עוגן גבוה יותר, 14%, חזו בממוצע שיעור ריבית צפוי גבוה יותר מאלו שהוצגה בפניהם השאלה על ה-8%. ממצא זה מעיד על חשיבותה של ההיוריסטיקה, אפילו כאשר מדובר בבעלי מקצוע.